

**"Окан-Қазинтер" бiрлескен қазақстан-түрік кәсiпорны" жабық акционерлiк қоғамы тартқан мемлекет кепiлдiк берген қарыздың кейбiр мәселелерi туралы**

Қазақстан Республикасы Үкіметінің 2004 жылғы 31 желтоқсандағы N 1473 Қаулысы

      Мемлекеттік кепiлдiктер бойынша мiндеттемелердi орындау және республикалық бюджетке қаражаттың қайтарылуын қамтамасыз ету мақсатында Қазақстан Республикасының Үкiметi  **ҚАУЛЫ ЕТЕДІ:**

      1. "Окан-Қазинтер" бiрлескен қазақстан-түрiк кәсiпорны" жабық акционерлiк қоғамы тартқан мемлекет кепілдiк берген қарызды қайта құрылымдау мақұлдансын.

      2. Қазақстан Республикасы Қаржы министрлiгi заңнамада белгiленген тәртiппен "Медетшi қор" акционерлiк қоғамы (бұдан әрi - Қор) (келiсiм бойынша) мен "Окан-Қазинтер" бiрлескен қазақстан-түрiк кәсiпорны" жабық акционерлiк қоғамының (бұдан әрi - "Окан-Қазинтер" БК" ЖАҚ) (келiсiм бойынша) келiсiмге (бұдан әрi - келiсiм) қол қоюын қамтамасыз етсiн, онда мемлекеттiк кепiлдiк бойынша мiндеттемелердi орындауға республикалық бюджеттен жiберiлетiн қаражатты "Окан-Қазинтер" БК" ЖАҚ-тың қайтару тәртiбiн, оның iшiнде:

      2005 жылдан бастап 2019 жылды қоса алғанда, негiзгi борыш пен сыйақыны қайтаруды;

      Қазақстан Республикасының заңнамасына сәйкес сыйақы есептеудi, бұл ретте 2004 жылды қоса алғанда есептелген сыйақыны негiзгi борышқа капиталдандыруды;

      "Окан-Қазинтер" БК" ЖАҚ-тың қаржы-шаруашылық қызметiнен түскен таза кiрiстi тек қана келiсiмдi орындауға жiберуді;

      "Окан-Қазинтер" БК" ЖАҚ-тың республикалық бюджет алдындағы мiндеттемелерiн орындауын қамтамасыз ету мақсатында тиiстi кепiл келiсiмiн ресiмдеудi;

      қарыз алушы - "Окан-Қазинтер" БК" ЖАҚ-тың қаражаты есебiнен Қорға агенттiк сыйақы төлеудi көздеу қажет.

      3. Осы қаулының орындалуын бақылау Қазақстан Республикасының Қаржы министрі А.Ғ.Дунаевқа жүктелсін.

      4. Осы қаулы қол қойылған күнінен бастап күшіне енеді.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК